Մենք մեր Սուրբ Եկեղեցւոյ հանդէպ պիտի որդեգրենք արդար եւ քաղաքակիրթ մօտեցում: Հայաստանեայց Եկեղեցին պիտի մնայ անշարժ, անխախտ եւ անսասան։ Ժամանակի ընթացքին, եթէ եղած են եւ այսօր կան եւ վաղն ալ բնականօրէն ըլլան նման ցեխարձակումներ, մենք երբեք պիտի չտկարանանք մեր հաւատքի կեանքին մէջ, ընդհակառակը՝ ես պիտի ուզէի ըսել, որ մենք աւելի պիտի ամրանանք, աւելի հաստատ քայլերով՝ կատարելու համար մեր առաքելութիւնը, քարոզելու Աստուծոյ խօսքը, ապրելու մեր հայրերուն հաւատքի կեանքով եւ այդ հաւատքի կեանքին բարի օրինակը բերելու նաեւ մեր ժողովուրդի կեանքին մէջ, ժողովուրդը դարձնելու համար եկեղեցին, ապրող, շնչող, կենսագործող եկեղեցին․․․